रेचल लुईस कार्सन

**रेचल लुईस कार्सन** (२७ मई, १९०७ - १४ अप्रैल, १९६४) एक अमेरिकी समुद्री जीवविज्ञानी, लेखक अऊर संरक्षणवादी रहीं, जेकर किताब समुद्री त्रयी  (Sea Trilogy - १९४१-१९५५)              अऊर साइलेंट स्प्रिंग  (Silent Spring - १९६२)  का समुद्री संरक्षण अऊर वैश्विक पर्यावरण आंदोलन का आगे बढ़ावै का श्रेय दिया जात है।

कार्सन ने यू.एस. ब्यूरो ऑफ फिशरीज मा एक जलीय जीवविज्ञानी के रूप मा आपन रोजी-रोटी  शुरू किहिन, अऊर १९५० के दशक मा एक पूर्णकालिक प्रकृति लेखक बनिन। उनकर व्यापक रूप से प्रशंसित १९५१  के बेस्टसेलर द सी अराउंड अस (The Sea Around Us) ने उनका एक अमेरिकी राष्ट्रीय पुस्तक पुरस्कार, एक प्रतिभाशाली लेखक के रूप मा मान्यता अऊर वित्तीय सुरक्षा दिलाई। यहिके सफलता से १९५२ मा उनकी पहिली किताब, अंडर द सी विंड  (Under the Sea Wind - १९४१)  का पुनर्प्रकाशन भा, जेकरे बाद  १९५५  मा द एड्ज  ऑफ द सी (The Edge of the Sea - १९५५ )  बेस्टसेलर भी रहीं।   

१९५० के दशक के अंत मा, कार्सन ने संरक्षण के ओर आपन ध्यान लगावा, खासकर कुछ समस्या जेकरे बारे मा उ मानत रहीं कि सिंथेटिक कीटनाशकन के कारण होत रहीं। नतीजा साइलेंट स्प्रिंग (Silent Spring - १९६२)  किताब रहा, जवन अमेरिकी जनता के अभूतपूर्व भाग मा पर्यावरणीय चिंता लाया। यद्यपि साइलेंट स्प्रिंग (Silent Spring - १९६२) का रासायनिक कंपनियन द्वारा कड़ा विरोध मिला, लेकिन ई राष्ट्रीय कीटनाशक नीति मा उलटफेर कराय के प्रेरित किहिस, जेहिसे डीडीटी अऊर अन्य कीटनाशकन पर राष्ट्रव्यापी प्रतिबंध लगावा गा। ई एक ज़मीनी स्तर के पर्यावरण आंदोलन का भी प्रेरित किहिस जेहिसे अमेरिकी पर्यावरण संरक्षण एजेंसी के निर्माण भा।

## प्रारंभिक जीवन और शिक्षा
कार्सन  स्प्रिंगडेल, पेंसिल्वेनिया मा पलि-बढ़ी, अऊर आपन बचपन अपने परिवार के खेत के आसपास के पहाड़ियन अऊर खेतन का पता लगावै मा बिताइस। ओकर महतारी, मारिया मैकलीन, ओका स्थानीय वन्यजीवन के बारे मा सिखाइन। बचपन से ही, कार्सन एक लेखक बनय के आकांक्षा रखत रहें।

१९२५ मा, उ पेंसिल्वेनिया कॉलेज फॉर वुमेन मा अंग्रेजी पढ़ै लाग। बाद मा उ आपन प्रमुख जीव विज्ञान मा बदल लिहिन। वुड्स होल, मैसाचुसेट्स मा एक ग्रीष्मकालीन शोध परियोजना के दौरान, कार्सन ने पहली बार समुद्र देखा। ई उनके बाद के बहुत कार्यन का केंद्रीय विषय बन गवा। १९३० के दशक के दौरान, कार्सन जॉन्स हॉपकिन्स विश्वविद्यालय अऊर मैरीलैंड विश्वविद्यालय मा जीव विज्ञान अऊर प्राणी विज्ञान का अध्ययन अऊर पढ़ावत रहें। दुर्भाग्य से, महामंदी के दौरान, उनकर पीएचडी छात्रवृत्ति उनके परिवार का भरण पोषण करै के लिए पर्याप्त कमाई नाहीं करत रही। यहिसे, उ बेहतर वेतन वाली नौकरी करै के लिए आपन कार्यक्रम बीच मा छोड़ दिहिन।

## बाद के जीवन और निधन
कार्सन ने यू.एस. ब्यूरो ऑफ फिशरीज मा एक जलीय जीवविज्ञानी के रूप मा आपन करियर प्रारम्भ किहिन, अऊर १९५० के दशक मा, उ एक पूर्णकालिक प्रकृति लेखक बनिन। उनकर बहुत प्रशंसित १९५१ के बेस्टसेलर, द सी अराउंड अस, उनका यू.एस. नेशनल बुक अवार्ड, एक प्रतिभाशाली लेखक के रूप मा मान्यता, अऊर वित्तीय सुरक्षा प्रदान किहिन। यहिके सफलता से १९५२ मा उनकी पहिली किताब, अंडर द सी विंड (Under the Sea Wind - १९४१)  के पुनर्मुद्रण के प्रेरणा मिली; यहिके बाद १९५५ मा द एज ऑफ द सी आवा रहा- दुनौ बेस्टसेलर भी रहे। समुद्र पर स्थापित ई तीन किताबन के त्रयी, समुद्री जीवन का अपने तट से गहराई तक खोजत है।

इ बीच, कार्सन भी स्वतंत्र रूप से लिखत रहें। १९३७ मा, उनकर लेख "अंडरसी" अटलांटिक मासिक मा प्रकाशित कीन गा रहा, अऊर उनका एक पूर्ण लंबाई के किताब मा विस्तारित करै के लिए चुना गा रहा। उनकी पहली किताब, अंडर द सी-विंड, १९४१ में प्रकाशित भै रही। यद्यपि उनकी लेखन शैली के तारीफ कीन गै रही, अंडर द सी-विंड अपेक्षा के अनुसार बिकी नाहीं। उनकर दूसर किताब, द सी अराउंड अस, जवन १९५१ मा प्रकाशित भै रही, अउरौ सफल रही। ई लगातार ८६ हफ्तन तक न्यूयॉर्क टाइम्स बेस्टसेलर सूची मा रह के एक रिकॉर्ड तोड़ दिहिस, अऊर गैर-कथा श्रेणी मा राष्ट्रीय पुस्तक पुरस्कार भी जीतिस।

१९५० के दशक के अंत मा, कार्सन ने पर्यावरण संरक्षण के ओर आपन ध्यान लगावा-विशेष रूप से ओन समस्याओं के ओर, जेकरे बारे मा उ मानत रहीं कि कृत्रिम कीटनाशक के उपयोग से पैदा होत रहीं। यहिके परिणामस्वरूप  साइलेंट स्प्रिंग (Silent Spring - १९६२) किताब आई| ई किताब पहिले से कहीं अधिक अमेरिकी जनता मा पर्यावरणीय चिंताओं का एक व्यापक दर्शकन तक लाया। यद्यपि साइलेंट स्प्रिंग  (Silent Spring - १९६२) का रासायनिक कंपनियन द्वारा जोरदार विरोध कीन गा रहा, लेकिन ई राष्ट्र के कीटनाशक नीति मा बदलाव के लहर पैदा किहिस, जेहिसे डीडीटी अऊर अन्य कीटनाशक के उपयोग पर राष्ट्रव्यापी प्रतिबंध लगावा गा। ई एक ज़मीनी स्तर के पर्यावरण आंदोलन का भी प्रेरित किहिस जेहिसे अमेरिकी पर्यावरण संरक्षण एजेंसी (ईपीए) के स्थापना भै। कार्सन का राष्ट्रपति जिमी कार्टर द्वारा मरणोपरांत राष्ट्रपति पदक से सम्मानित कीन गा रहा।

द्वितीय विश्व युद्ध के बाद, कीड़ा-मकोड़ा का मारय के लिए पूरे संयुक्त राज्य अमेरिका मा डीडीटी का व्यापक रूप से उपयोग कीन जात रहा। हालाँकी, ई जल्द ही स्पष्ट होइ गवा कि ई रसायन कईयो तरह के वन्यजीवन का मारत रहा। यहिसे पक्षियन के अंडा के छिलका पतला होइगा, जवन गंजा चील जइसन प्रजाति के पतन मा महत्त्वपूर्ण भूमिका निभाइस। साइलेंट स्प्रिंग (Silent Spring - १९६२) मा, कार्सन ने सरकार अऊर जनता दुइनौ का कीटनाशक के उपयोग का नये सिरे से चिंता के साथ देखै के लिए प्रेरित किहिन।

कार्सन का १९६० मा स्तन कैंसर से पीड़ित कीन गा रहा, लेकिन उ इका जनता से गुप्त रखिन। उ सर्जरी अऊर विकिरण चिकित्सा से गुजरिन, लेकिन उनकर बीमारी का टर्मिनल (असाध्य) मान लिहा गवा। अपने बिगड़त स्वास्थ्य्य के बावजूद, उ 

साइलेंट स्प्रिंग (Silent Spring - १९६२) का प्रकाशित किहिन अऊर ओकरे प्रकाशन के बाद भी आपन जागरूकता अभियान के कार्य जारी रखिन। अप्रैल १९६४ का सिल्वर स्प्रिंग, मैरीलैंड मा अपने घर मा उनकर निधन होइ गवा।

## प्रमुख पुरस्कार अऊर सम्मान
१ . नॉनफिक्शन के लिए राष्ट्रीय पुस्तक पुरस्कार (1952)

२ . राष्ट्रीय पुस्तक पुरस्कार के लिए फाइनलिस्ट (1956, 1963)

३ .  जॉन बरोज मेडल (1952)

४ . प्रेसिडेंशियल मेडल ऑफ फ्रीडम (1980)

६ .  नेशनल इंस्टीट्यूट ऑफ आर्ट्स एंड लेटर्स (1953)

## रचनाएँ
* साइलेंट स्प्रिंग  (Silent Spring)

* द सी अराउंड अस (The Sea Around Us)

* अंडर द सी विंड  (Under the Sea Wind )

* द एड्ज  ऑफ द सी (The Edge of the Sea)

## सन्दर्भ